Pengarap ba Kenya

Pengarap Kristian nyadi **pengarap ke dominan di Kenya**, dipegai dipelabaka 85.5% ari semua penyampau tubuh. Islam nyadi pengarap kedua pemadu besai di Kenya, lalu dikemeranka 10.9 peratus rayat Kenya. Pengarap bukai ti dikemeranka di Kenya iya nya Baháʼí, Buddha, Hindu enggau pengarap asal.

Kenya nyadi sebengkah menua sekular lalu pengelepas pengarap udah ditulis dalam konstitusyen menua nya. Hari Krismas enggau Ista diaku nyadi hari kemisi rama.

## Statistik
Nitihka penyampau Pengitung Tubuh ari taun 2009 enggau 2019: Pengarap Kristian tumbuh 2.2% seraya Islam nurun 0.35%.

### Penyampau ngitung tubuh

## Pengarap Kristian

Roman Katolik nyadi denominasyen Kristian tunggal ke pemadu besai di Kenya. Kenya ngembuan urung 10 juta iku orang ke bepengarap Roman Katolik. Pengarap Roman Katolik keterubah iya dibai orang Portugis ngagai Kenya dalam kurun kelima belas, lalu ngerembai enggau jampat maya abad ke-20 ketegal bala indu misi. Ba taun 2019, Gerija Roman Katolik nyadi 20.6% ari penyampau tubuh, urung 9.7 juta iku peranak Kenya. Dalam taun ke sama, lebih 30% rayat Kenya dikelala nyadi Protestan, 20% dikelala nyadi Evangelikal, lalu 7% dikelala nyadi kaban gerija ke ditumbuhka Afrika. 

Denominasyen Protestan tauka Evangelikal nyengkaum Gerija Anglikan Kenya, Misi Dalam Menua Afrika, Gerija Advent Hari Ketujuh, Gerija Presbiterian Afrika Timur, Gerija Lutheran Evangelikal ba Kenya (ELCK) (enggau Gerija Evangelikal Lutheran Kenya (KELC) ke mit agi), enggau Konvensyen Baptis Kenya entara ke bukai.

Gerija Ortodoks Timur ngembuan lebih 200,000 iku kaban lalu nyadika Gerija Ortodoks ketiga pemadu besai di Afrika Sub-Sahara (pengudah Gerija Tewahedo Ortodoks Etiopia enggau Gerija Tewahedo Ortodoks Eritrea). Dalam taun 2016 dua bengkah diosis baru ditumbuhka dalam Diosis Besai Ortodoks Kenya, iya nya Diosis Nyeri enggau Gunung Kenya, sereta mega Diosis Kisumu enggau Kenya Barat, kededua nya dipegai Diosis Besai Nairobi ke udah betuaika Bishop Besai Makarios (Tillyrides) kenyau taun 2001.

## Pengarap Islam
Islam nyadi pengarap ti dipegai 10.91% ari penyampau tubuh. Tebal agi orang Islam di Kenya nya Sunni, ke tebal agi ari mazhab undang-undang Shafii. Kira-kira 8% ari sida nya orang Islam ukai denominasyen, 7% madahka diri Syiah lalu urung 4% madahka diri orang Islam Ahmadi, pia mega sebagi mit ari pengarap Ibadi. Orang Islam tebal agi ba Kandang Menua Pesisir enggau Timur Laut. Nairobi ngembuan beberapa iti masjid enggau penyampau tubuh Islam ke tebilang. Bisi populasyen ke besai sereta bisi reti sejarah ari orang Islam Swahili ba tebing tasik (pemadu tebilang di Mombasa, Lamu enggau Malindi), ba Kandang Menua Barat, lalu penyampau ke mit agi ari orang Islam Somalia, Arab enggau Asia Selatan.

## Pengarap Hindu

Bisi etnik Hindu Gujarati diau di Kenya. Penyampau nya dipelabaka urung 60,287 iku tauka 0.13% ari penyampau tubuh. Sida tu mayuh diau ba indu nengeri Kenya, Nairobi, enggau kandang mengeri bukai baka Mombasa, Eldoret, Thika, enggau Kisumu. 

## Nadai pengarap
Dalam Pengawa Ngitung Penyampau Tubuh 2019, 755,750 iku orang ngeriputka diri "nadai pengarap". Tu 1.6% ari penyampau semua, lalu nyadika raban tu besai agi ari raban ti ngeriputka diri nyadi orang ti bepengarap tradisional, Hindu, tauka pengarap bukai. 73,253, 0.16%, madahka diri enda nemu pengarap diri. Bisi stigma ngagai orang ke enda arapka Petara di Kenya. Pansik Gallup ti dipejalaika dalam taun 2012 tetemuka 90% rayat Kenya ngumbai diri "orang ti bepengarap", 9% ngumbai diri "orang ti ukai bepengarap", lalu 1% meri definisyen diri "orang ti pechaya Petara", ti ngengkahka Kenya ba 10 populasyen pengarap ti pemadu tinggi dalam dunya.

## Pengarap Buddha
Kenyau ari taun 1999, pengarap Buddha udah ngerembai ba Kenya. Bisi lebih 1000 iku orang ke megai pengarap Buddha di Kenya. Pengarap Buddha mega siti ari pengarap ti pemadu jampat mansang di Kenya.

## Pengarap Baháʼí
Pengarap Baháʼí bisi ba menua Kenya kenyau ari taun 1945, nyauka 1% ari penyampau tubuh nitihka pengarap tu. Dalam taun 1990-an raban Baháʼí di Kenya ngambi bagi dalam projek pengerai komuniti di serata menua nyengkaum pengawa meri vaksin, ngintu jamban, sereta ngemansangka pun penatai ai beresi.

## Kereban sanding

## Bacha ke silik agi

* History of the World's Religions (12th Edition), Noss S. David:  

## Laman web ke bukai

*